روسیا ساوونما ناظیرلیگی‌نین مطبوعات کاتیبی ایگور کوناشنکوو اوکراینانین میکولایوو، ریونه و ترنوپلمیکولاییو، ویلایت‌لرینده یوکسک حساسیتلی راکت‌لرله یانا‌جاق مخزن لرینی ووردوق‌لارینی بیلدیریب.
مطبوعات کاتیبی ایگور کوناشنکوو اوکراینادا فوریه‌نین 24-دن داوام ائدن ساواش دا روسیا حربی بیرلشمه‌لری‌نین عملیات‌لاری ایله باغلی آچیقلاما وئریب.
کوناشنکوو بیان ائدیب کی، روسیا اوردوسونون اوکراینا حربی آلت یاپی تاسیس لرینه هوجوم‌لاری داوام ائدیر. هاوا‌دان یوکسک دقیق‌لیک‌لی راکت‌لرله میکولایئو ویلایتی‌نین کنستانتینوکا، ریونه بؤلگه‌سینده اسلاووت و ترنوپل شهرلرینده یانا‌جاق مخزن لری وورولوب. بو مخزن لردن میکولاییو و دونتسک ایستیقامتینده اوکراینا حربی بیرلشمه‌لرینه چاتدیریلیردی.
بالونوئه پایگاهینا و میکولاییو شهری یاخینلیغینداکی هوجوم‌لاردا هاوا آراج لاری پارکینا و یاناجاق مخزن لرینه ضربه‌لر ائندیردیگینی قئید ائدن کوناشنکوو کیئو بؤلگه‌سینده‌کی واسیلکوو مرکزینه ائدیلن هوجومدا اوکراینا حربی هاوا قوه‌لری‌نین هاوا هوجومون‌دان ساوونما خبردارلیغی و ایداره ائتمه مرکزی‌نین سیرا‌دان چیخدیغینی بیلدیریب.
روسیا حربی هاوا قوه‌لری‌نین بیر گونده 42 حربی تجهیزاتی محو ائتدیگینی قئید ائدن ایگور کوناشنکوو "بو گونه قدر اوکراینا اوردوسونا مخصوص 386 پیلوت‌سوز اوچوش آپاراتی، 224 هاوا هوجومون‌دان ساوونما راکت سیستمی، 1918 تانک و زیره‌لی آراج، 209 چوخ لوله لی راکت لر، 814 توپ و خمپاره، 1789 خصوصی عسگری آراج محو ائدیلیب" دئییب.
